મુલાયમસિંહ યાદવ મહાગઠબંધનથી અલગ થયા છે. નેતાજીનું આ પગલું ભાજપની ‘ડિઝાઇન’ પ્રમાણેનું હોવાનું માનવામાં આવે છે. તેઓ શરદ પવારની એનસીપી સાથે મળીને તમામ બેઠકો લડશે. બિહારમાં ભલે તેમની સમાજવાદી પાર્ટીનો પ્રભાવ કે જનાધાર ન હોય, નીતિશકુમારની બાજી બગાડવા માટે તો પર્યાપ્ત છે. ચૂંટણીના વિજય કરતાં બીજાના પરાજયમાં રસ હોય એવું અન્ય પરિબળ અસદુદ્દીન ઓવૈસીનું છે. તેઓ સીમાંચલના ચાર જિલ્લાઓમાં ૨૫ મુસ્લિમ બહુલ વિસ્તારોમાં ઉમેદવારો ઊભા રાખશે.